גנוב על העולם

גנוב על העולם (באנגלית: Despicable Me 3, בתרגום חופשי לעברית: "נבזה שכמותי 3") הוא סרט קומדיה אמריקאי בהנפשה ממוחשבת משנת 2017. הסרט הופק על ידי חברת אילומיניישן, בוים על ידי פייר קופין וקייל בלדה, ונכתב על ידי קינקו פאול וקן דאוריו. הסרט מהווה המשך ל"גנוב על המיניונים" מ-2013, והוא לרביעי בזיכיון "גנוב על". בשנים 1985–1987 ילד בשם בלתזאר בראט (באנגלית: פרחח) היה כוכב סדרה הוליוודית בה גילם ילד מחונן אך נוטה לפשע, שמנסה להשתלט על העולם. בפרק מפורסם הוא פולש למנהטן עם רובוט ענק, חותך נתח ענק מהעיר על ידי לייזר, ומעיף אותו לשמיים באמצעות מסטיק מתנפח. לאחר שלוש עונות הסדרה ירדה משידור, בעקבות התבגרותו של בראט. 30 שנה מאוחר יותר, בראט מנסה לגנוב יהלום ענק שיפעיל קרן לייזר מסוימת. גרו, לוסי ושני מיניונים (ג'רי ודייב) מצליחים למנוע ממנו זאת, אבל הוא נמלט בעזרת המסטיקים שלו. בעקבות כך גרו ולוסי מפוטרים מ"הליגה נגד הרשעים". בינתיים, המיניונים מתמרדים ודורשים מגרו שיחזור לרשע, אך הוא מסרב. אחד המיניונים, מל, מוביל את כל המיניונים, פרט לג'רי ודייב, להתפטרות המונית שנגמרת בבית סוהר. גרו מגלה שיש לו אח תאום בשם דרו, דרו מנסה לשכנע את גרו לחזור לפשע וגרו משתכנע. לאחר שהם גונבים את היהלום גרו מתחרט ורוצה להחזיר את היהלום לבעליו, אך בראט מתחפש ללוסי וגונב אותו בחזרה. כעת, כשהוא מחזיק ביהלום שמאפשר לו להשתמש בלייזר, מפעיל בראט רובוט ענק שמפעיל לייזר, כמו בפרק המפורסם של הסדרה שלו, רק שהפעם הוא הולך ללוס אנג'לס כדי לנקום בהוליווד על הורדת הסדרה. בראט מתחיל להרוס את העיר באמצעות מסטיקים. המיניונים בראשות מל בורחים מהכלא ומפוצצים את המסטיקים. גרו נלחם בבראט, ודרו מנטרל את הרובוט מבפנים. למחרת דרו בורח עם שאר המיניונים ומודיע לגרו שהוא חוזר לרשע. גרו מניח לו לברוח בטענה שהוא "נותן לו פור". סטיב קארל ובגרסה העברית אוהד שחר - גרו, אביהם המאמץ של מארגו, אגנס ואדית', אשר פרש מחייו כנבל-על כדי לטפל בהן ובעלה של לוסי. אוהד שחר דיבב בסרט גם את דרו, אחיו התאום של גרו. קריסטן ויג ובגרסה העברית איילת רובינסון - לוסי, סוכנת בליגה הבינלאומית נגד רשעי-על, אשתו של גרו ואמם החדשה של מארגו, אגנס ואדית'. טריי פארקר ובגרסה העברית אדם - בלתזאר בראט, הנבל הראשי בסרט אשר הוא ילד כוכב לשעבר אשר גדל ונעשה אובססיבי בנוגע לדמות אותה שיחק בשנות ה-80'. מירנדה קוסגרוב ובגרסה העברית בר מיניאלי - מארגו, אחת מבנותיו המאומצות של גרו, והאחות הגדולה של אגנס ואדית'. דנה גייר ובגרסה העברית איה שני - אדית', אחת מבנותיו המאומצות של גרו, והאחות האמצעית של מארגו ואגנס. נב שארל ובגרסה העברית עמרי שני - אגנס, אחת מבנותיו המאומצות של גרו, והאחות הקטנה של מארגו ואדית'. סטיב קוגן ובגרסה העברית דודו ניב - סיילס טוסיקבאום, ראש הליגה הבינלאומית נגד רשעי-על. בשנת 2018 יצא סרט ששמו " צהוב זה השחור החדש" (באנגלית: Yellow is the new black). סרט זה הוא עלילת משנה לסרט גנוב על העולם שמספרת על שני מיניונים ואסיר שבורחים מהכלא והשוטרים רודפים אחריהם במהלך כל הסרט, עד שהם מגיעים בטעות בחזרה לחצר הכלא. מדיה וקבצים בנושא גנוב על העולם בוויקישיתוף אתר האינטרנט הרשמי של גנוב על העולם "גנוב על העולם", במסד הנתונים הקולנועיים IMDb (באנגלית) "גנוב על העולם", באתר AllMovie (באנגלית) "גנוב על העולם", באתר Rotten Tomatoes (באנגלית) "גנוב על העולם", באתר Box Office Mojo (באנגלית) "גנוב על העולם", באתר Metacritic (באנגלית) "גנוב על העולם", באתר אידיבי "גנוב על העולם", תסריט הסרט באתר Scripts.com (באנגלית) "גנוב על העולם", במסד הנתונים הקולנועיים KinoPoisk (ברוסית) "גנוב על העולם", במיזם "אישים" לתיעוד היצירה הישראלית ביקורות ישי קיצ'לס, הילדים ימותו על כל רגע, באתר ישראל היום, 1 ביולי 2017 ארז דבורה, ביקורת סרט - "גנוב על העולם": אקשן לילדים, רטרו להורים, באתר ynet, 3 ביולי 2017 מאשה צור-גלוזמן, "גנוב על העולם": שעתיים חסרות דאגה ומצחיקות לפרקים במזגן, באתר הארץ, 5 ביולי 2017 Darren Franich, Despicable Me 3: South Park's Trey Parker will voice the villain, EW.com, ‏4 במרץ 2016